05/1. kd Euroopa Liidu Teataja 185 31976R0311 L 39/1 EUROOPA ÜHENDUSTE TEATAJA 14.2.1976 NÕUKOGU MÄÄRUS (EMÜ) nr 311/76, 9. veebruar 1976, võõrtöötajaid käsitleva statistika koostamise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 213, võttes arvesse komisjoni ettepanekut, võttes arvesse Euroopa Parlamendi arvamust, (*) võttes arvesse majandus- ja sotsiaalkomitee arvamust (2) ning arvestades, et: tuleks teha kättesaadavaks statistika võõrtöötajate arvu ja nende esimese töösuhte kohta ühenduse liikmesriikides, ON VASTU VÕTNUD KÄESOLEVA MÄÄRUSE: Artikkel 1 1. Liikmesriigid koostavad statistikat töötajate kohta, kes on teise liikmesriigi või kolmanda riigi kodanikud, nii et selles kajastuks: — töötajate arv ja — asjaomase töötaja esimene töösuhe liikmesriigi territooriumil teatud aastal. Statistika sisaldab järgmisi andmeid: — kodakondsus, — sugu, — vanus, — tegevusala või kutserühmitus, — piirkond. 2. Liikmesriigid koostavad statistika üks kord aastas mitmesu- guste neile tavaliselt kättesaadavate allikate, eriti sotsiaalkindlus- tusandmete, rahvastikuloenduste, tööandjate esitatud statistiliste andmete või elamis- ja töölubade põhjal. Artikkel 2 1. Käesoleva määruse jõustumisel edastavad liikmesriigid komis- jonile kõik kättesaadavad andmed artikli 1 lõikes 1 nimetatud teabe kohta. Hiljemalt viie aasta möödumisel käesoleva määruse jõustumisest edastavad liikmesriigid komisjonile kõik kättesaadavad andmed artikli 1 lõikes 1 nimetatud teabe kohta. 2. Komisjonile andmeid edastades teatavad liikmesriigid kasuta- tud allikad. Artikkel 3 1. Käesoleva määruse rakendamiseks teevad liikmesriigid komis- joniga tihedat koostööd. 2. Liikmesriigid teatavad komisjonile hiljemalt iga aasta 31. märt- sil edusammudest, mis on tehtud artikli 2 lõike 1 teise lõigu kohaldamisel. Saadud teabe alusel esitab komisjon nõukogule aruande. Artikkel 4 Käesolev määrus jõustub Euroopa Ühenduste Teatajas avaldamisele järgneva kuu esimesel kuupäeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 9. veebruar 1976 (1) EÜTC 129, 11.12.1972, lk 13. (2) EÜT C 60, 26.7.1973, lk 7. Nõukogu nimel eesistuja G. THORN